Document ID: 31998R0782

RÅDETS FORORDNING (EF) Nr. 782/98 af 7. april 1998 om ændring af forordning (EF) nr. 1626/94 om tekniske foranstaltninger til bevarelse af fiskeressourcerne i Middelhavet
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 43,
under henvisning til forslag fra Kommissionen (1),
under henvisning til udtalelse fra Europa-Parlamentet (2),
under henvisning til udtalelse fra Det Økonomiske og Sociale Udvalg (3), og
ud fra følgende betragtninger:
Ifølge artikel 2 i Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (4) er hovedformålene med den fælles fiskeripolitik at beskytte og bevare de levende marine akvatinte ressourcer;
Den Internationale Kommission for Bevarelse af Tunfiskebestanden i Atlanterhavet (ICCAT) vedtog på sit 10. ekstraordinære møde i San Sebastián, Spanien, fra den 22. til den 29. november 1996, to anbefalinger vedrørende tunfiskeriet i Middelhavet; ICCAT har også anbefalet visse specifikke bestemmelser vedrørende mindstestørrelser for landing af tun; alle disse anbefalinger er udarbejdet på grundlag af videnskabelig rådgivning;
i henhold til Fællesskabets internationale forpligtelser og navnlig under hensyn til Fællesskabets fremtidige tiltrædelse af ICCAT er det hensigtsmæssigt at gennemføre disse anbefalinger for at undgå for stort fiskeripres på tun;
forordning (EF) nr. 1626/94 af 27. juni 1994 (5) bør derfor ændres i overensstemmelse hermed -
UDSTEDT FØLGENDE FORORDNING:
Artikel 1
I forordning (EF) nr. 1626/94 foretages følgende ændringer:
1) Følgende artikel indsættes:
»Artikel 3 a
1. Det er forbudt at drive tunfiskeri med snurpenot i perioden fra den 1. til den 31. august.
2. Det er forbudt at bruge flyvemaskiner eller helikopter til støtte for tunfiskeri i perioden fra den 1. til den 30. juni.«
2) I bilag IV:
- Følgende tekst erstatter de tilsvarende dele i bilag IV:
TABELPOSITION
- Den tidligere fodnote (**) bliver fodnote (***).
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 7. april 1998.

Labels: 20
6